कात्तिक २, काठमाडौँ | सुशान्त सिहं राजपुतलाई पनि मिटु अभियानमा मुछिएका छन् । उनको अपकमिङ फिल्म ‘किजी और मैनी’ को लिड एक्ट्रेस सन्जना सांघीको सुटिङको क्रममा असहज महसुस गराएका थिए ।
सन्जनासँग एक्स्ट्रा-फेन्ड्रली हुने कोसिस गरेका थिए, जसको कारण सुटिङ नै रोक्नुपरेको थियो । यौन दूव्र्यवहारको आरोपमा सुशान्तले आफ्नो बचाउ गर्दै सफाई दिएका थिए ।
सुशान्तले ट्वीटरमा सफाई दिदै सन्जनासँग सेटमा भएको च्याट स्क्रीनसट सेयर गरेका छन् । सुशान्तले लेखेका छन्, ‘आफ्नो व्याक्तिगत जानकारी सबैको सामु ल्याउनुपर्दा नराम्रो लागिरहेको छ तर यसको अलवा अरु कुनै उपाय बचेको छैन ।’ सुटको पहिलो दिन देखी अन्तिम दिनसम्म सन्जनासँग के के भएको थियो भनेर सुशान्तले सेयर गरेका थिए ।
भनिन्छ, सुशान्तलाई यौन दूव्र्यवहारको आरोप लागेपछि ट्वीटरले उनको एकाउन्ट नै अनभेरीफाई गरिदिएको थियो । र उसको नामबाट ब्ल्यु टिक हटाइदिएको थियो ।
यस बारेमा सुशान्तले सफाई दिँदै भनेका छन् उनको एकाउन्टबाट सेप्टेम्बर ५ तारीखको नै ट्वीटरबाट ‘ब्ल्यु टिक’ हटाइदिएको हो । त्यसैले विना क्रस चेक नगरी नै निष्कर्ष ननिकालियोस् ।
यस फिल्मका निर्देशक मुकेश छाबडालाई पनि आरोप लागेको थियो । सुशान्तको प्रवृत्तिको दुखेसो सन्जनाले उसँग पनि गरेका थिए । उसले गंभिर रुपमा नलिएको कारण सन्जनाको आमाबुवा सेटमै गएर मुकेश छाबडासँग कुरा गरेका थिए तर उसले हाँसो मै उडाइदिएका थिए ।
यो मामलामा एक्सन लिदै फिल्मको प्रोड्युस गरिरहेका फक्स स्टार इन्डियाले मुकेशको फिल्मबाट हटाइदिएका थिए । ट्वीटरमा यसको जानकारी दिँदै स्टार इन्डियाले लेखेको छ-‘एक जिम्मेवार अर्गनाइजेसन भएको नाताले हाम्रो वर्कप्लेसमा महिलाको साथ हुने यौन दूव्र्यवहारको गंभिर रुपमा लिँदै हाम्रो प्रोडक्सनमा बनिरहेको ‘किजी और मैनी’को डाइरेक्टर मुकेश छाबडाको फिल्मबाट हटाउने निर्णय गरेको हो ।’